**Rekomendacijos kultūros srities investicijų projektų (IP) ir projektinių pasiūlymų (PP) vertinimui**

|  |  |  |
| --- | --- | --- |
| **Privalomos IP dalys** | **Privalomi IP dalių skyriai** | **Pastabos investicijų projektui (IP)** |
| 1. Projekto kontekstas | 1.1. Projekto socialinė ekonominė aplinka | *Šioje dalyje t.b. aprašoma kultūros paslaugos, kurios kokybę siekiama didinti projektu, pasiūlos ir paklausos analizė: paslaugos teikėjai ir vartotojai, konkurencinė aplinka, paslaugos specifika. Būtina pateikti statistinius duomenis ir skaičiavimus apie paslaugos teikėjus ir vartotojus (lankytojus, dalyvius, naudojant ne trumpesnio nei paskutinių 5 m. laikotarpio statistinius ir įstaigos renkamus duomenis*, *o paklausos prognozės pagrįstos makroekonominėmis tendencijomis), nustatyti pasiūlos/ paklausos trūkumus – iš to formuluoti IP problemas ir siektinus rezultatus (auditorijos plėtros galimybes). IP aktualumas ir poreikiai pagrįsti ne senesniais nei praėjusiųjų metų duomenimis.* |
| 1.2. Projekto teisinė aplinka | *Šioje dalyje t.b. aprašomi teisiniai ribojimai ir sąlygos IP veikloms bei rezultatams. Ši informacija bus pagrindimas analizuojant/ atmetant privalomas nagrinėti alternatyvas (pgl. Optimalios alternatyvos metodiką).*  *Teisiniai apribojimai dėl objekto pardavimo:*  *Pagal Lietuvos Respublikos valstybės ir savivaldybių turto valdymo, naudojimo ir disponavimo įstatymo 10 straipsnio 3 d., valstybės turto patikėjimo teise valdytojai neturi teisės priimti sprendimus, susijusius su turto perleidimu kitų asmenų nuosavybėn, o 18 str. pabaigoje yra pastaba:*  *„Pastaba. 18 straipsnio nuostatos taikomos atnaujinant valstybės nekilnojamąjį turtą, kuris iki įstatymo (Nr. XII-802) įsigaliojimo dienos (2014-10-01) buvo įtrauktas į Vyriausybės patvirtintą Atnaujinamo valstybės nekilnojamojo turto sąrašą kaip atnaujinamas valstybės nekilnojamasis turtas ir dėl kurio atnaujinimo iki įstatymo (Nr. XII-802) įsigaliojimo dienos (2014-10-01) buvo sudaryti susitarimai dėl jo atnaujinimo. Nuo įstatymo (Nr. XII-802) įsigaliojimo dienos (2014-10-01) nauji atnaujinamo valstybės nekilnojamojo turto objektai į Vyriausybės tvirtinamą Atnaujinamo valstybės nekilnojamojo turto sąrašą neįtraukiami.“*  *Todėl darytina išvada, kad parduoti turtą su tikslu gauti kapitalą ir jį reinvestuoti teisinių galimybių nėra.* |
| 1.3. sprendžiamos problemos | *Sprendžiamas problemas reikia suvokti ne kaip infrastruktūros problemų sprendimą, o kaip investiciniu projektu bus sprendžiamos viešosios paslaugos teikimo problemos – problema gali būti nepakankamai kokybiška/ prieinama paslauga, o šios problemos sprendimo būdai g.b. patalpų/ įrangos modernizavimas. Svarbu suvokti IP problemų esmę ir paskirtį, siekiant objektyviai įvertinti esamą padėtį planuojant projekto veiklas ir užsibrėžiant siekiamus rezultatus.* |
| 1.4. Tikslinių grupių poreikiai | *Išskirti tas tikslines grupes, kurias įtakoja 1.3. p. išryškinta problema, o ne aprašyti ar pateikti apskritai konkrečios srities lankytojų struktūrą. Itin svarbu tinkamai pasirinkti analizės apimtį, detaliai pagrindžiant pasirinktą sprendimą. Tikslinės grupės suprantamos kaip objekte teikiamų paslaugų vartotojai (lankytojai) bei dalyviai.* |
| 2. Projekto turinys | 2.1. Projekto tikslas | *Tikslu turi būti siekiama paslaugos (skirtos lankytojams ir/ar dalyviams) kiekybinio ir/ar kokybinio pokyčio. Rekomenduojamas vienas tikslas.*  *IP nurodytas tikslas turi atitikti projektiniame pasiūlyme ir būsimoje projekto paraiškoje pateiktoje loginėje matricoje nurodytą tikslą.* |
| 2.2. Projekto sąsajos su kitais projektais | *Šioje dalyje turi būti išsami informacija apie vykdytas investicijas konkrečiame objekte, atskleistas funkcinis atskyrimas tarp ankstesnių projektų ir numatomų investicijų. Reikalingi komplekso, pastatų, patalpų brėžiniai su minėta informacija arba pateikti nuorodą į 3.1. skyrių „Esama situacija“.* |
| 2.3. Projekto ribos | *Funkcinis investicijų objekto pagrindimas – ko ir kaip bus siekiama IP ir kuo skirsis šio IP objektas nuo ankstesnių investicijų (projektų).* |
| 2.4. Projekto tikslinės grupės | *Jei IP sprendžia tik dalies 1.4. p. nurodytų tikslinių grupių poreikius/ dalį poreikių, šiame skyriuje atitinkamai susiaurinama minėtame punkte pateikta informacija.* |
| 2.5. Projekto uždaviniai | *Uždaviniais siekiama 2.1. p. nurodyto tikslo / tikslų. Atsižvelgiant į tai, kad investicijos nukreiptos į objekto infrastruktūrą, rekomenduojamas vienas uždavinys.* |
| 2.6. Projekto organizacija | *Aprašant projekto organizaciją, išskirkite patirtį vykdant IP, tuos struktūrinius padalinius, kurie bus svarbūs įgyvendinant IP, išryškinkite organizacijos veiklos specifiką, išskirtinumą.* |
| 2.7. Siekiami rezultatai | *Rezultatai turi parodyti, ar bus pasiektas projekto tikslas – kultūros paslaugos pokytis (geresnė kokybė, prieinamumas).*  *Poreikio pagrindimas turėtų išplaukti iš 1.4. ir 2.4. dalių (tikslinių grupių poreikių) ir būti pamatuojamas per lankytojų ir/ar dalyvių pokytį (kiek lankytojų/ apsilankymų trukmė (val.) padidės po IP).*  *Lankytojų ir/ar dalyvių pokytis turi būti labai aiškiai pagrįstas ir būti* ***ne mažesnis nei nurodyta rinkodaros plane****.*  *Projekto tikslines grupes pergrupuoti priskiriant vienai/ kelioms iš 4 lankytojų/ dalyvių grupių (vietiniai/ regioniniai/ nacionaliniai/ užsienio), kurioms bus taikomi skirtingi ekonominiai įverčiai (5 dalyje), o ši informacija persikels į Skaičiuoklę (Prielaidų lape pateikiamas detalus SE naudos paskaičiavimas). Į lankytojų pokytį neskaičiuojamas virtualių lankytojų pokytis.*  *Šioje dalyje t.b. pagrindžiama, kad IP bus užtikrinta atitiktis Kultūros objektų aktualizavimo 2014-2020 m. programoje nustatytiems* ***visiems bendriesiems ir visiems specialiesiems*** *(pgl. kultūros sektorių) reikalavimams.*  *Taip pat t.b. pagrindžiama, kad IP įgyvendins horizontaliuosius principus (nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principą bei darnaus vystymosi principą).* |
| 3. Galimybės ir alternatyvos | 3.1. Esama situacija | *Šiame skyriuje turi būti išsamus objekto aprašymas, su vietovės (jei taikoma pagal ypatybes), komplekso (jei taikoma), pastato, patalpų brėžiniais bei aprašymais, iš ko būtų aišku, kur numatomos investicijos, kur buvo investuota anksčiau ir t.t.*  *Esama situacija tampa tolimesnio alternatyvų vertinimo atskaitos tašku (nuline alternatyva), todėl būtina aprašyti, kas būtų, jei įstaiga veiklą tęstų kaip įprasta.* |
| 3.2. Galimos projekto veiklos | *Galimos veiklos, nukreiptos į infrastruktūrą, KM priklausančiuose kultūros objektuose yra apribotos įvairių teisinių apribojimų. Pvz., kultūros paveldo, taip pat ir kultūros infrastruktūros objektų pardavimas yra negalimas dėl teisinių apribojimų. Dėl šių priežasčių traukti tokias veiklas į galimas projekto veiklas („Ilgąjį sąrašą“), kurios yra negalimos dėl įvairių priežasčių, netikslinga. Taip pat nėra tikslinga traukti veiklas, kurios nesusijusios su investicijomis į infrastruktūrą, nes IP ir rengiamas dėl investicijų į infrastruktūrą.*  *Atsižvelgiant į tai, galimų projekto veiklų sąrašą reikėtų pradėti sudarinėti nuo veiklų atmetimo dėl įvairių pagrįstų priežasčių ir netraukti su investicijomis į infrastruktūrą nesusijusių veiklų. Po šio proceso gautas galimų veiklų sąrašas nagrinėjamas toliau. Jei gautą sąrašą galima iš karto nagrinėti pagal Optimalios alternatyvos pasirinkimo ir vertinimo metodiką, atliekamas šis veiksmas. Jei gautas sąrašas yra platesnis, jis vertinamas pagal vertinimo kriterijus.* |
| 3.3. Veiklų vertinimo kriterijai | *Kriterijus nusistato pati projekto organizacija, todėl jie turi būti suformuluoti atsižvelgiant į projekto kontekstą, sprendžiamas problemas, veiklų pobūdį ir pan. Vienas iš vertinimo kriterijų turi vertinti, kaip konkreti veikla leidžia pasiekti 2.7. p. nurodytus siekiamus rezultatus.* |
| 3.4. Trumpasis veiklų sąrašas ir projekto įgyvendinimo alternatyvos | *Šioje dalyje t.b. aprašoma, detalizuojama,* ***kaip*** *(kokiomis IP veiklomis ar priemonėmis) bus užtikrinta atitiktis Kultūros objektų aktualizavimo 2014-2020 m. programoje nustatytiems visiems bendriesiems ir visiems specialiesiems (pgl. kultūros sektorių) reikalavimams.*  *Taip pat t.b. pagrindžiama,* ***kaip*** *(kokiomis IP veiklomis ar priemonėmis) bus įgyvendinami horizontalieji principai (nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principas bei darnaus vystymosi principas).*  ***Visos pasirinktos nagrinėti alternatyvos turi pasiekti 2.7. dalyje apibrėžtus minimalius siekiamus rezultatus (minimalų – rinkodaros plane nurodytą lankytojų val. pokytį).*** *Jei kuri iš pasirinktų alternatyvų (neatmesta dėl teisinių ar techninių apribojimų) neleidžia pasiekti minimalių siekiamų rezultatų, ją reikia atmesti šioje dalyje ir toliau nenagrinėti.* |
| 4. Finansinė analizė |  | *Naudoti Investicijų projektų skaičiuoklę, kuri taikoma nuo 2016 m. sausio 1 d. (žiūr. nuorodą metodinių rekomendacijų pabaigoje.*  *Nurodant, per kiek metų numatote atlikti projekto investicijas (metais), apvalinkite į didesnę pusę (pvz., jei projektas truks 27 mėnesius, nurodykite 3 metus).*  *Skaičiuoklėje reikia nurodyti projekto veiklų įgyvendinimo pradžią – ji yra rangos darbų ir / ar įrangos montavimo pradžia.*  *Kaip žymėti skaičiuoklės langelyje „Esant poreikiui, patikslinkite taikomus PVM tarifus“:*   * *Nekeiskite Taikytinų PVM %;* * *Jei įstaiga negali susigrąžinti PVM (PVM tinkamas finansuoti), varnelė žymima;* * *Jei įstaiga gali susigrąžinti PVM (PVM netinkamas finansuoti), varnelė nežymima;* * *Jei mišrus atvejis - varnelė nežymima.* |
| 4.1. Projekto ataskaitinis laikotarpis | *Pgl. IP metodiką* – *15 m.(+ „nuliniai“ metai).*  *Į „nulinius“ metus įtraukiamos pasirengimo (IP, rinkodaros plano, techninio projekto rengimo) išlaidos. Rangos darbų ir / ar įrangos montavimo išlaidos įtraukiamos:*   * *jei patiriamos tais pačiais metais, kaip ir pasirengimo išlaidos, įtraukiamos į „nulinus“ metus;* * *jei patiriamos kitais metais, įtraukiamos į pirmus metus.* |
| 4.2. Finansinė diskonto norma | *Finansinė diskonto norma 4 proc.* |
| 4.3. Projekto lėšų srautai  4.3.1. Investicijų išlaidos  4.3.2. Investicijų likutinė vertė  4.3.3. Veiklos pajamos  4.3.4. Veiklos išlaidos  4.3.5. Mokesčiai  4.3.6. Finansavimas | *Projekto investicijos (A eilutė):*   * *neskirstomos pagal šaltinius;* * *neatsižvelgiama į infliaciją;* * *įtraukiamas pirkimo PVM;* * *skaičiuoklėje investicijų vertė turi sutapti su kituose dokumentuose nurodoma verte;*   *Investicijų likutinė vertė (B eilutė):*   * *tik IP investicijų sukuriam turtui / jo vertės padidėjimui;* * *likutinė vertė yra vertinama, apskaičiuojant tinkamų finansuoti išlaidų sumą tik tuo atveju, jeigu grynosios pajamos yra teigiamos;* * *skaičiuoklėje likutinę vertę nurodyti tik paskutiniais projekto ataskaitinio laikotarpio metais;* * *skaičiuoklėje EK tinkamų deklaruoti išlaidų skaičiuojama, investicijų likutinę vertę pridedant prie veiklos pajamų, o finansiniai rodikliai (FVGN(I), FGDV(I), FVGN(K), FGDV(K), IP finansinis gyvybingumas) skaičiuojami, investicijų likutine verte mažinant investicijų sumą.*   *Projekto veiklos pajamos (C eilutė):*   * *Projekto veiklos pajamoms priskirkite tik tas pajamas, kurios yra uždirbamos naudojant projekto metu kuriamą ar jau sukurtą turtą (ne visos įstaigos pajamas).* * *Vėlesnių metų pajamas galima didinti tik dėl numatomo augančio vartotojų skaičiaus bei dėl išaugusios paslaugų apimties ar kokybės, kurią įtakojo investicijos, pvz. bilieto kainos padidėjimo (ne dėl paprasto kainų augimo (pvz., dėl infliacijos)).*   *Projekto veiklos išlaidos (D eilutė):*   * *Tik projekto metu sukurtos infrastruktūros ir dėl šių investicijų veiklos pokyčio išlaidos.* * *Įtraukti reinvesticijas į projekto infrastruktūrą.* * *Projekto paskolų palūkanos.*   *Mokesčiai (E eilutė)*  *Projekto finansavimo šaltiniai (G eilutė):*   * *G.1. eilutėse įrašomos ES ir VB lėšos (valst. planavime)* * *G.2.1. eilutėje įrašomos dotacijos lėšos (jei projekto pajamos mažesnės už išlaidas, nuostoliui padengti reikalingos VB dotacijos).*   ***Svarbu*** *– investicijos neturi tapti papildoma našta biudžetui finansuojant didesnes veiklos apimtis, t.y. papildomas išlaidas dėl išsiplėtusios veiklos turi padengti veiklos pajamos.* |
| 4.4. Finansiniai rodikliai  4.4.1. Investicijų finansiniai rodikliai  4.4.2. Išvada dėl finansinio gyvybingumo  4.4.3. Kapitalo finansiniai rodikliai  4.4.4. Rodiklių palyginimas | *Skaičiuoklės lape „Prielaidos“ turi būti visi detalūs skaičiavimai, kurių suvestiniai duomenys perkeliami į A, B (C, D) lenteles. Perkėlimą reikia daryti naudojant formulę, o ne mechaniškai, kad, pakeitus „Prielaidų“ lape kintamąjį, nauja reikšmė automatiškai pasikeistų A, B (C, D) lapuose. Skaičiavimai turi būti labai aiškūs ir pagrįsti*  Atitinka  *FGDV(I):*  *kai < 0, finansiškai neatsiperka (pasirenkama artimiausia 0 alternatyva).*  *kai > 0, finansiškai atsiperka (verslo projektas).*  *FVGN (finansinė vidinė grąžos norma) – diskonto norma, kuriai esant FGDV lygi 0.*  *FVGN(I) yra vertinama kartu su FGDV(I). Esant labai neigiamai FGDV(I), FVGN(I) dažniausiai neskaičiuojama.*  *---------------------*  *Finansinis gyvybingumas - kiekvienais projekto ataskaitinio laikotarpio metais sukauptasis grynasis pinigų srautas negali būti neigiamas (atskirų metų gali būti neigiamas, tačiau atskirų metų sukauptasis srautas negali būti neigiamas).*  *----------------------*  *FGDV(K):*  *kai < 0, savininkui (valstybei) finansiškai neatsiperka, t.y. nepadengia įnašo (15 proc. kofinansavimo);*  *kai > 0, savininkui finansiškai atsiperka (verslo projektas).*  *--------------------*  *IP įgyvendinimo alternatyvą laikykite visapusiškai pranašesne, kai:*  *a) tik ši alternatyva turi teigiamą FGDV(I);*  *b) alternatyvos FGDV(I) daugiau nei 10 % viršija kitų alternatyvų FGDV(I);*  *c) yra kiti Jūsų pasirinkti ir pagrįsti argumentai.*  *Atlikę projekto finansinę analizę, informacijos ir duomenų iš skaičiuoklės į tekstinę IP dalį nekelkite, o parenkite trumpą atliktos analizės rezultatų aprašymą ir įtraukite į IP santrauką.* |
| 5. Ekonominė analizė | 5.1. Rinkos kainų pavertimas į ekonomines  5.2. Socialinė diskonto norma  5.3. Išorinio poveikio įvertinimas  5.3.1. Poveikio komponentai  5.3.2. Poveikio mastas  5.4. Ekonominiai rodikliai  5.4.1. EGDV rodiklis  5.4.2. EVGN rodiklis  5.4.3. ENIS rodiklis  5.5. Optimalios alternatyvos parinkimas | *Perskaičiuoja pati skaičiuoklė, pasirinkus sritį. Aprašomojoje dalyje nereikia perkėlinėti lentelės su perskaičiavimo koeficientais.*  *Socialinė diskonto norma 5 proc.*  *Lentelė, kaip apskaičiuojamas „Pasiryžimas sumokėti už lankymąsi kultūros objekte“ turi būti Skaičiuoklės lape „Prielaidos“ (ten taip pat turi būti ir visi kiti detalūs skaičiavimai, kurių suvestiniai duomenys perkeliami į A, B (C, D) lenteles. Skaičiavimai turi būti labai aiškūs ir pagrįsti, informacija apie lankytojų pokytį turi atitikti 2.7. p. nurodytus duomenis.*  *Jei IP turi ir kitą, papildomą poveikį (pvz., sutvarkius objektą, padidėja vietovės patrauklumas, dėl ko išauga NT kainos (Urbanistinės plėtros įverčiai), įdiegus energetines priemones, sumažėja dujų išmetimai, oro tarša ir kt. (Energetikos įverčiai) ir kt.), ekonominės naudos vertinimui galima naudoti ir kitų sektorių socialinio-ekonominio poveikio (naudos/žalos) komponentus.*  *Finansuojami tik tie projektai, kurių EGDV yra teigiama, EVGN yra didesnė nei taikoma socialinė diskonto norma (5 proc.), ekonominis naudos ir išlaidų santykis didesnis už 1. Vienas iš pagrindinis rodiklis, pagal kurį vertinama optimali alternatyva – EGDV.*  *EGDV:*  *kai < 0, IP netikslingas*  *kai > 0, IP tikslingas*  *-----------------*  *EVGN - diskonto norma, kuriai esant EGDV lygi 0.*  *-----------------*  *ENIS (pagrindinis rodiklis):*  *kai < 1, IP negali būti vykdomas*  *kai ≥ 1, IP gali būti vykdomas* |
| 6. Jautrumas ir rizikos | 6.1. Jautrumo analizė  6.2. Scenarijų analizė  6.3. Kintamųjų tikimybės  6.4. Rizikų vertinimas  6.5. Rizikos priimtinumas  6.6. Rizikų valdymo veiksmai | *6.1. Jautrumo analizė:*  *6.1.1. Kintamųjų nustatymas*  *6.1.2. Tarpusavio priklausomybės įvertinimas*  *6.1.3. Elastingumo analizė*  *6.1.4. Kritiniai kintamieji*  *6.4. Rizikų vertinimas:*  *6.4.1. Kintamųjų rizikos įverčiai*  *6.4.2. Rizikos grupės*  *6.4.3. Vertė rizikos grupėse*  *6.4.4. Rizikos grupių vertės laike* |
| 7. Vykdymo  planas | 7.1. Projekto trukmė ir etapai  7.2. Projekto vieta  7.3. Projekto komanda  7.4. Projekto prielaidos ir tęstinumas  7.5. Kitos išvados  7.6. Projekto santrauka | *Pradžioje pateikite* ***projekto loginę matricą****: tikslą(-us) – uždavinį(-ius) – veiklas – fizinius veiklų įgyvendinimo rodiklius – matavimo vnt. – siekiamas reikšmes – biudžeto išlaidų kategorijas.*  *IP nurodytos loginės matricos tikslas(-ai) ir uždavinys(-iai) turi atitikti projektiniame pasiūlyme ir būsimoje projekto paraiškoje pateiktos loginės matricos tikslą(-us) ir uždavinį(-ius). IP ir projektiniame pasiūlyme nurodytos veiklos būsimoje projekto paraiškoje gali būti detalizuojamos / grupuojamos.*  *Aprašykite IP įgyvendinimo trukmę lemiančius veiksnius, atskleiskite, ar projekto organizacija yra pasirengusi įgyvendinti IP, kokie parengiamieji darbai atlikti ir pan.*  *Pateikite informaciją apie IP vykdymo vietą, aprašykite infrastruktūrą, ar vieta tinkama paslaugai teikti, kaip bus užtikrintas paslaugos prieinamumas ir pan.*  *Paaiškinkite kaip užtikrinsite IP administravimo ir įgyvendinimo priežiūrą, ar projekto komandos darbuotojai turi reikiamą kvalifikaciją.*  *Aprašykite IP tęstinumą, kaip bus naudojami IP metu sukurti rezultatai, ar ir kaip bus užtikrinamas tinkamas sukurtos infrastruktūros naudojimas ir išlaikymas, kaip pasikeis organizacija įgyvendinus IP ir pan.*  *Nurodykite kiekvieno IP rengimo etape apibendrintą informaciją (iki 2 puslapių).* |

|  |  |  |
| --- | --- | --- |
| **Privalomos PP dalys** | **Privalomi PP dalių skyriai** | **Pastabos Projektiniam pasiūlymui (PP)** |
| Projekto pavadinimas | |  |
| 1-2. Pareiškėjo, priemonės ir kt. duomenys | |  |
| 3. Projekto aprašymas (santrauka) | Projekto esmės aprašymas | *Jei IP neišspręs problemos, jos nereiktų akcentuoti prie IP esmės aprašymo. Kas bus pasiekta šiuo IP?*  *Neužtenka tik paminėti, kad IP „atitinka“ Veiksmų programos konkretų uždavinį ir siekiamą rezultatą, būtina pagrįsti, kaip IP veiklos prisideda prie VP KU ir siekiamų rezultatų pasiekimo (per lankytojų pokytį).*  *Atitiktis nacionaliniam strateginiam dokumentui – Kultūros objektų aktualizavimo 2014-2020 m. programai (KOAP)* ***t.b. pagrindžiama nurodant, kaip (kokiomis IP veiklomis) bus įgyvendinami KOAP visi 5 bendrieji*** *(23.1. - 23.5. p.) ir* ***visi specialieji reikalavimai*** *kultūros paveldo/ infrastruktūros objektams.*  *Šioje dalyje taip pat t.b. pagrindžiama,* ***kaip*** *(kokiomis IP veiklomis ar priemonėmis) bus įgyvendinami* ***horizontalieji principai*** *(nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principas bei darnaus vystymosi principas).*  ***Šioje dalyje t.b. perkelta informacija iš IP 3.4. dalies.*** |
| Projekto atitiktis VP 5.4.1 KU, nacionaliniam strateginiam dokumentui, PAK |
| Atitiktis PFSA nurodytoms parengtumo sąlygoms |
| 4. Projekto tikslas, uždaviniai, veiklos | Projekto loginė matrica | *Tikslas t.b. orientuotas į kultūros paslaugos (kokybės, prieinamumo, apimties) gerinimą, o uždavinys – į infrastruktūros problemų sprendimą, siekiant geresnės kultūros paslaugos.* |
| 5. Stebėsenos rodikliai | 5.1. Produkto  5.2. Rezultato | *5.1. Produkto: objektų sk.; IP sk.;*  *5.2. Rezultato: apsilankymų sk./ m.* |
| 6. Projekto biudžetas | 6.1. žemė  6.2. nekiln. turtas  6.3. Statybos ir kt. darbai  6.4. Įranga  6.5. IP vykd.  6.6. Inform. apie IP  6.7. Netiesiog. išlaidos | *Aktualios biudžeto eilutės:*  *6.3. Statybos ir kt. darbai*  *6.4. Įranga*  *6.5. IP vykd.*  *6.6. Inform. apie IP*  *6.7. Netiesiog. išlaidos* |
| 7. Projekto finansavimo šaltiniai | |  |
| 8. Projekto įgyvendinimo laikotarpis | |  |
| 9. PP priedai | 9.1. IP  9.2. SNA skaičiuoklė  9.3. daikt. teisę įrodantys dok.  9.4. bendrat. sutikimai  9.5. en. vartoj. audito atask., pastato en. naud. sertif. ir VIPA išvada (jei taikoma) | *301-PFSA 39 p. nurodyta, kad su PP teikiami:*  *39.1. investicijų projektas, parengtas pagal Investicijų projektų metodiką;*  *39.2. užpildyta sąnaudų ir naudos analizės skaičiuoklė ir jos elektroninė versija (Investicijų projektų metodikos dalis);*  *39.3. jei statinys, kuriame numatoma atlikti statybos darbus, pareiškėjui (partneriui) nepriklauso nuosavybės teise, pareiškėjas (partneris) turi pateikti daiktinę teisę įrodančius dokumentus. Daiktinė teisė į statinį, kuriame numatoma atlikti statybos darbus, turi būti įregistruota įstatymų nustatyta tvarka ir galioti ne trumpiau kaip penkerius metus nuo projekto įgyvendinimo pabaigos;*  *39.4. jeigu tiesiogiai su projekto veiklų įgyvendinimu susijęs statinys, kuriame numatoma atlikti statybos darbus, turi bendraturčių, pareiškėjas (partneris) turi pateikti statinio bendraturčių sutikimo vykdyti statybos darbus ir bendraturčių įsipareigojimo prisidėti prie pastato sutvarkymo atitinkama dalimi pagal užimamą plotą kopijas;*  *39.5. energijos vartojimo audito ataskaita, pastato energinio naudingumo sertifikatas ir UAB „Viešųjų investicijų plėtros agentūros“ išvada dėl energijos vartojimo efektyvumą didinančių priemonių projekto (ne)finansavimo (jei taikoma).* |

**Metodiniai nurodymai:** IP struktūra, ataskaitinis laikotarpis, diskonto norma, alternatyvų analizė, ekonominės naudos įverčiai ir kt.:

[**http://www.ppplietuva.lt/teisine-metodine-informacija/metodiniai-dokumentai/**](http://www.ppplietuva.lt/teisine-metodine-informacija/metodiniai-dokumentai/)

|  |
| --- |
| ***Tiesiogiai IP rengimui būtini darbiniai dokumentai:*** |
| * Investicijų projektų, kuriems siekiama gauti finansavimą iš Europos Sąjungos struktūrinės paramos ir / ar valstybės biudžeto lėšų, rengimo [metodika](http://www.ppplietuva.lt/wp-content/uploads/2015/07/IP_metodika_20141231_atnaujinta-20150612.pdf) (patvirtinta 2014 m. gruodžio 31 d., IP metodika); * [Investicijų projektų skaičiuoklė](http://www.ppplietuva.lt/wp-content/uploads/2015/12/Ip_skaiciuokle_v1-2-5_atnaujinta_20151214.xlsm) (taikoma nuo 2016 m. sausio 1 d.) – **Naudoti būtent šitą!** * Optimalios alternatyvos pasirinkimo ir vertinimo [metodika](http://www.ppplietuva.lt/wp-content/uploads/2015/06/opt_metodika.doc) * [[Konversijos koeficientų bei socialinės – ekonominės naudos (žalos) komponentų įverčių reikšmės](http://www.ppplietuva.lt/wp-content/uploads/2015/12/KK_ir_Iverciu_lenteles_2016_atnaujintas_patvirtintas_20151214.xls)](http://www.ppplietuva.lt/wp-content/uploads/2015/12/KK_ir_Iverciu_lenteles_2016_atnaujintas_patvirtintas_20151214.xls)(taikoma nuo 2016 m. sausio 1 d.) – **Naudoti būtent šitą!**   ***Metodinė medžiaga:***   * [Konversijos koeficientų bei ekonominės-socialinės naudos (žalos) apskaičiavimo metodika](http://www.ppplietuva.lt/wp-content/uploads/2015/06/SNA_metodika_galutine_ataskaita.pdf) * [Kultūros srities investicijų socialinio-ekonominio poveikio (naudos/žalos) komponentų nustatymo, komponentų įverčių apskaičiavimo ir taikymo metodika](http://www.ppplietuva.lt/wp-content/uploads/2015/09/LRKM_BGI-SNA-Metodika-galutinė-redakcija.pdf) * Investicijų projektų, kuriems siekiama gauti finansavimą iš Europos Sąjungos struktūrinės paramos ir/ar valstybės biudžeto lėšų, rengimo metodikos, 9 priedo PROJEKTAS [„Investicijų projektų atitikties investicijų projektų rengimo metodikai vertinimo klausimynas“](http://www.ppplietuva.lt/wp-content/uploads/2015/10/IP-metodikos-9-priedas-PROJEKTAS.docx). |

**FA ir EA rodiklių (EGDV, EVGN, ENIS) pagrindimui t.b. pateikti skaičiuoklės duomenys Exel formatu**.